Ćišćanske kulturne towarstwo 20lětne wobstaće swjećiło
Ćisk (UH/SN). Wjesne kulturne skupiny pod jedyn kłobuk zwjesć bě zaměr 1997 załoženeho Ćišćanskeho kulturneho towarstwa. Na te wašnje měješe wjes tež na kulturnym polu lěpje hromadu zrosć. Předewšěm su so tehdy swojim serbskim korjenjam wěnowali. To jenož njewoznamjenješe wobchować serbske nałožki a tradicije, ale tež serbsku rěč. Počasu wutwori so pjeć kreatiwnych skupin: nałožkowa a rejwanska, kružk kreatiwneho tworjenja, projektowy cyłk Ćišćanskeho statoka a klub seniorow. W nich so mnozy wjesnjenjo swojemu hobbyjej wěnuja. Runje dokelž je jeho paleta zaběrow jara wobšěrna, kulturne towarstwo mnohe regionalne a nadregionalne podawki sobu wobohaća.
slv_Latn szl_Latn